Melikertes

Melikertes alebo Melikertés (starogr. Μελικέρτης – Melikertes/iný prepis Melikertés, ) je v gréckej mytológii syn orchomenského kráľa Athamanta.Apollodoros, Kronika, 1,9,1.

Jeho matkou bola Inó, druhá manželka kráľa Athamanta, jeho brat sa volal Learchos. Kým vlastné deti kráľovná milovala, deti z prvého manželstva, Frixos a Hellé jej boli tŕňom v oku a intrigovala tak dlho, až museli v ohrození života ujsť na baranovi so zlatým rúnom do ďalekej Kolchidy. Malá Hellé sa ale do Kolchidy nedostala, lebo sa cestou utopila v mori.

Keď sa potom Ino ujala výchovy maličkého boha Dionýza,Apollodoros, Kronika, 3,4,3. ktorého rodičmi boli Zeus a Semelé, pohnevali si Diovu žiarlivú manželku Héru, ktorá z pomsty zoslala na kráľa Athamanta šialenstvo. Athamas potom v záchvate zlosti zabil svojho syna Learcha. Ohrozoval aj Melikerta, ale Ino ho chytila ​​do náručia a skočila s ním do mora.Ovidius, Metamorphoses, 4,512.  Najvyšší boh Zeus (podľa inej verzie Poseidón) im však život zachránil a povýšil na morských bohov. Ino potom prijala meno Leukothea a z Melikerta sa stal Palaimón.Ovidius, Metamorphoses, 4,581.

Starovekí Rimania Melikerta čiže Palaimóna uctievali ako ochranného boha námorníkov, ktorý vo svojej funkcii často splýval s bohom Portunom. 

 Referencie  

 Zdroje 



Kategória:Postavy gréckej mytológie
Kategória:Bohovia vôd, morí a riek